
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број 612-00-00783/2014-04
29.08.2014. године

Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 29.08.2014. године, донела је

О Д Л У К У

о акредитацији студијског програма

Утврђује се да ВИСОКА ЗДРАВСТВЕНО-САНИТАРНА ШКОЛА СТРУКОВНИХ СТУДИЈА-ВИСАН, са седиштем у  DOCVARIABLE ConvertString(Adresa,1,5) \* MERGEFORMAT  ул. Тошин бунар 7а, Земун-Београд DOCVARIABLE ConvertString(Adresa,1,5) \* MERGEFORMAT , ПИБ: 104595936 DOCVARIABLE PIB \* MERGEFORMAT , Матични број: 17671634,  испуњава прописане стандарде за акредитацију студијског програма Основне струковне студије - СТРУКОВНИ ФАРМАЦЕУТСКИ ТЕХНИЧАР,  у оквиру образовно-научног поља Медицинске науке, област Фармацеутске науке и то за 40 студената у седишту.

О утврђеној акредитацији из става 1. ове одлуке Комисија за акредитацију и проверу квалитета издаје Уверење. 

О б р а з л о ж е њ е

Високошколскa установа ВИСОКА ЗДРАВСТВЕНО-САНИТАРНА ШКОЛА СТРУКОВНИХ СТУДИЈА-ВИСАН, са седиштем у  DOCVARIABLE ConvertString(Adresa,1,5) \* MERGEFORMAT  ул. Тошин бунар 7а, Земун-Београд, је дана 05.05.2014. године поднела захтев за акредитацију студијског програма Основне струковне студије - СТРУКОВНИ ФАРМАЦЕУТСКИ ТЕХНИЧАР, у оквиру образовно-научног поља Медицинске науке, област Фармацеутске науке, под бројем 612-00-00783/2014-04

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе ВИСОКА ЗДРАВСТВЕНО-САНИТАРНА ШКОЛА СТРУКОВНИХ СТУДИЈА-ВИСАН и предлог одлуке, достављени су Комисији за акредитацију и проверу квалитета.

Студијски програм Основне струковне студије - СТРУКОВНИ ФАРМАЦЕУТСКИ ТЕХНИЧАР, у оквиру образовно-научног поља Медицинске науке, област Фармацеутске науке, траје 3 године (6 семестара) и има 180 ЕСПБ, што је у складу са Законом о високом образовању. Планирани број студената који ће се уписати на овај студијски програм је 40. Назив дипломе Струковни фармацеутски техничар, који је наведен у Уводној табели, у складу је са Листом стручних, академских и научних назива коју је утврдио Национални савет за високо образовање.  
Установа је приложила одлуку Наставног већа од 25.04.2014. године о усвајању студијског програма Основних струковних студија Струковни фармацеутски техничар.

Основни квантитативни подаци о програму су:

1. Број студената који се уписује на прву годину: 40
2. Просечан број часова активне наставе недељно по години: 

10.67 +  9.67 +  0.00( +  0.00) = 20.33, 30.00 
3. заступљеност предмета по тиоу предмета: 

АО = 16,99%;  ТМ = 0%;  С = 38,57%;  СА = 45,24%
4. Проценат изборности на програму: 20,0%
5. Број наставника на студијском програму: 23 
6. Број наставника са пуним радним временом: 19
Број наставника са непуним радним временом: 1

Број наставника ангажованих по уговору: 3
7. Број сарадника на студијском програму: 8 
Број сарадника са пуним радним временом: 4


Број сарадника ангажованих по уговору: 4

8. Просечно оптерећење наставника на програму:  2,57
9. Просечно оптерећење сарадника на програму:  9,13
10. Просечно оптерећење наставника у установи:  5,57
11. Просечно оптерећење сарадника у установи:  13,66
12. Проценат наставе коју држе наставници са пуним радним временом: 86,44%
13. Број библиотечких јединица релевантних за студијски програм: 253
14. Укупна бруто површина: 2043м2, што за укупно 626 студената износи 3,26м2 простора по студенту.
Студијски програм има јасно дефинисану сврху и улогу у образовном систему и обезбеђује стицање компетенција за јасну професију и занимање у области здравства, социјалне заштите, просвете и  привреде. Сврха је јасно формулисана и усклађена са задацима и циљевима установе. Циљеви студијског програма основних струковних студија су јасно и детаљно формулисани и у складу су са задацима установе.
Установа је дала јасан опис општих и предметно специфичних способности које студенти стичу савладавањем програма, а које су потребне за рад у апотеци, болничкој апотеци, ветеринарској апотеци, биохемијској лабораторији и другим пословима за које се оспособљавају. Приложени су примери обрасца дипломе и додатка дипломе, који садрже све потребне податке.

Структура курикулума обухвата распоред предмета по семестрима, са фондом часова и бројем ЕСПБ. Број часова превазилази минималне захтеве стандарда 5 од 600 часова годишње, па укупан број часова активне наставе на све три године износи 1830, од чега 960 часова припада теоријској настави и 870 часова вежбама. Курикулум предвиђа и стручну праксу и завршни рад, који нису урачунати у наведени број часова активне наставе, већ су исказани само кроз ЕСПБ, како стандард и захтева.

Књига предмета садржи све потребне податке о предметима, укључујући назив предмета, име наставника, статус предмета, број часова активне наставе и ЕСПБ, циљеве, исходе, садржај, систем оцењивања и препоручену литературу. Приложен је и опис стручне праксе, која се не оцењује, као и завршног рада, за који студент добија оцену, али нема детаљно разрађеног система оцењивања појединих активности везаних за завршни рад.

Студијски програм садржи групу општеобразовних предмета чија релативна заступљеност у односу на укупан број ЕСПБ износи 16.9%, стручних предмета заступљених са 38.57% ЕСПБ и стручно-апликативних предмета који доприносе са 45.24% ЕСПБ, што је у складу са захтевима стандарда за основне струковне студије. У оквиру пет блокова изборних предмета, студенти бирају по један од два предмета у сваком блоку, чиме остварују 36 ЕСПБ, што чини 20% од укупног броја ЕСПБ.

Програм је целовит и свеобухватан и нуди студентима најновија стручна сазнања потребна за послове за које се школују. Програм је усклађен са другим студијским програмима Школе, те пружа могућност преласка са једног студијског програма на други. 

Установа планира упис 40 студената годишње на студијски програм Стуковни фармацеутски техничар. Број планираних студената је у складу са кадровским, просторним и материјалним ресурсима школе. Како се ради о новим студијском програму, за сада нема података о уписаним студентима у текућој школској години. Услови уписа су дефинисани Статутом Школе и наводе се у конкурсу. Студенти се уписују на основу успеха у претходном школовању и резултата провере њиховог знања пријемним тестом из хемије, што одговара карактеру студијског програма. 

Полагањем испита студент стиче одређен број ЕСПБ бодова у складу са студијским програмом, тако што свака година  студија носи укупно 60 бодова. Број ЕСПБ бодова је утврђен и објављен за сваки предмет, у складу са оптерећењем студената. Рад студената се континуирано прати. Наставници и сарадници оцењују рад студената током наставе узимајући у обзир присуство теоретској настави, присуство вежбама, квалитет урађеног семинарског рада, урађених тестова, колоквијума и ангажованости студента у дискусијама приликом извођења теоријске и практичне наставе.  У опису стандарда Школа је навела да студенти, испуњавањем предиспитних обавеза у оквиру различитих предмета, могу стећи најмање 30, а највише 70 бодова. У картонима предмета, уместо конкретних поена за дати предмет, исказани су могући распони бодова које студенти добијају за предиспитне и испитне обавезе. Такође, предмети су по својој природи различити, а приказани систем оцењивања је исти, па се препоручује да се оцењивање приказано у картонима предмета коригује и усклади са природом појединих предмета, као и да се дефинише начин полагања испита за сваки предмет понаособ (практични, писмени, усмени испит).

За потребе студијског програма ОСС Струковни фармацеутски техничар Установа ангажује 23 наставника (16 професора струковних студија и 7 предавача), што је довољан број да се покрије укупан број часова наставе на студијском програму. Од укупног броја наставника, 19 наставника је запослено са пуним радним временом, један наставник је запослен са непуним радним временом и 3 наставника су ангажована по уговору. наставници запослени с апуним радним временом држе 86,44% наставе.
Просечно оптерећење наставника на студијском програму износи 2,57. Просечно оптерећење наставника на нивоу установе на свим студијским програмима је 5,57. За све наставнике приложене су радне књижице или уговори о ангажовању уз адекватну сагласност матичне установе и извештај из електронског обрасца.

За потребе студијског програма Установа ангажује и 8 сарадника, од који су 4 сарадника запослена с  пуним радним временом, а 4 сарадника су ангажована по уговору. Просечно оптерећење сарадника (наставника вештина) на студијском програму је 9,13, док је просечно оптерећење свих сарадника на нивоу установе на свим студијским програмима 13,66.

Установа располаже простором за извођење наставе од укупно 2.043 м2, из чега се види да су задовољени захтеви стандарда у погледу површине расположивог простора. Установа наводи да је зграда у улици Тошин бунар површине 834 м2 у власништву школе. Највећи део простора школа је обезбедила уговорима о закупу простора и уговорима о пословно-техничкој сарадњи са већим бројем установа и те уговоре је приложила у документацији. Установа је обезбедила 4 амфитеатра, 8 слушаоница, 5 учионица, 2 лабораторије, рачунарску лабораторију, библиотеку и читаоницу. 

Школа наводи да се вежбе углавном изводе у наставним базама и другим установама са којима су склопљени уговори, али би, с обзиром на природу студијског програма, школа ипак морала да располаже већим лабораторијским простором, који би био намењен искључиво за практичну наставу.   

Установа је обезбедила основну опрему за извођење наставе. Приложен је списак који садржи 283 библиотечке јединице, релевантне за извођење студијског програма, па је минимални захтев стандарда који тражи најмање 100 библиотечких јединица задовољен. Такође је приложен и  додатни списак уџбеника доступних у библиотеци, што потврђује да установа располаже адекватним библиотечким ресурсима.

Сви обавезни предмети су покривени уџбеничком литературом, изузев предмета Токсиколошка хемија са екологијом. Установа је приложила потврду о увођењу ISDN везе преко које 28 рачунара може да се повеже на интернет. Школа наводи да су ти рачунари доступни студентима за свакодневно коришћење.

Установа је у документацији за овај стандард приложила све тражене документе, из којих се види да у школи функционише систем за процену и унапређење квалитета курикулума, наставе, наставног особља, оцењивања студената, уџбеника и литературе. Контрола квалитета студијског програма се обавља периодично кроз самовредновање и спољашњом провером квалитета. У установи ради Комисија за контролу квалитета, која је 2011. године урадила први Извештај о самовредновању и оцењивању квалитета студијских програма, наставе и услова рада, који је приложен у документацији за овај стандард. Установа је усвојила Политику обезбеђења квалитета, која је јавно доступна.

У контроли квалитета студијског програма обезбеђено је активно учешће студената. Студенти су укључени у рад Комисије за контролу квалитета, која има укупно 7 чланова, од којих су 5 из редова наставног особља, један из редова ненаставног особља и један из редова студената. Школа редовно спроводи студентске анкете, у којима они оцењују квалитет наставе и наставног особља.
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT ВИСОКА ЗДРАВСТВЕНО-САНИТАРНА ШКОЛА СТРУКОВНИХ СТУДИЈА-ВИСАН за студијски програм Основне струковне студије – СТРУКОВНИ ФАРМАЦЕУТСКИ ТЕХНИЧАР, у оквиру образовно-научног поља Медицинске науке, област Фармацеутске науке, испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.

 Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

проф. др Ендре Пап

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е

О АКРЕДИТАЦИЈИ студијског програма

ВИСОКА ЗДРАВСТВЕНО-САНИТАРНА ШКОЛА СТРУКОВНИХ СТУДИЈА-ВИСАН, са седиштем у  DOCVARIABLE ConvertString(Adresa,1,5) \* MERGEFORMAT  ул. Тошин бунар 7а, Земун-Београд DOCVARIABLE ConvertString(Adresa,1,5) \* MERGEFORMAT , ПИБ: 104595936 DOCVARIABLE PIB \* MERGEFORMAT , Матични број: 17671634, испунила је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма  Основне струковне студије - СТРУКОВНИ ФАРМАЦЕУТСКИ ТЕХНИЧАР, у оквиру образовно-научног поља Медицинске науке, област Фармацеутске науке и то за 40 (четрдесет) студената у седишту.

Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

